CELEX: 31997D0463
Language: lv
Date: 1997-06-27 00:00:00
Title: Komisijas Lēmums (1997. gada 27. jūnijs) par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz plastmasas enkurstiegrām betonam un mūrim

Svarīgs juridisks paziņojums

|

31997D0463

Oficiālais Vēstnesis L 198 , 25/07/1997 Lpp. 0031 - 0032

		Komisijas Lēmums(1997. gada 27. jūnijs)par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz plastmasas enkurstiegrām betonam un mūrim(Dokuments attiecas uz EEZ)(97/463/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši tās 13. panta 4. punktu,tā kā, lai apliecinātu izstrādājumu atbilstību, Komisijai no divām procedūrām atbilstīgi Direktīvas 89/106/EEK 13. panta 3. punktam jāizvēlas "pēc iespējas mazāk apgrūtinošā procedūra, kas ir droša"; tā kā tas nozīmē, ka jālemj, vai attiecīgajam izstrādājumam vai izstrādājumu grupai ražošanas procesa kontroles sistēma, par kuru atbild izgatavotājs, ir nepieciešams un pietiekams nosacījums atbilstības apliecināšanai, vai ar atbilstību 13. panta 4. punktā minētajiem kritērijiem saistītu iemeslu dēļ jāiesaistās apstiprinātai sertifikācijas iestādei;tā kā 13. panta 4. punktā paredzēts, ka šādi noteikta procedūra jānorāda pilnvarojumos un tehniskajās specifikācijās; tā kā tādēļ vēlams definēt izstrādājumu vai izstrādājumu grupas jēdzienu, ko lieto pilnvarojumos un tehniskajās specifikācijās;tā kā abas procedūras, kas paredzētas 13. panta 3. punktā, ir sīki aprakstītas Direktīvas 89/106/EEK III pielikumā; tā kā tādēļ skaidri jāprecizē metodes, ar kurām abas procedūras jāīsteno, ņemot vērā III pielikumu, attiecībā uz katru izstrādājumu vai izstrādājumu grupu, jo III pielikums dod priekšroku dažām sistēmām;tā kā 13. panta 3. punkta a) apakšpunktā minētā procedūra atbilst sistēmām, kuras noteiktas III pielikuma 2. iedaļas ii) punkta pirmajā iespējā bez pastāvīgas uzraudzības un otrajā un trešajā iespējā, un procedūra, kas minēta 13. panta 3. punkta b) apakšpunktā, atbilst sistēmām, kuras noteiktas III pielikuma 2. iedaļas i) punktā un III pielikuma 2. iedaļas ii) punkta pirmajā iespējā ar pastāvīgu uzraudzību;tā kā šajā lēmumā paredzētie pasākumi ir saskaņā ar Būvniecības pastāvīgās komitejas atzinumu,IR PIEŅĒMUSI ŠO LĒMUMU.1. pantsŠā lēmuma I pielikumā noteikto izstrādājumu atbilstību apliecina ar procedūru, kurā papildus ražošanas procesa kontroles sistēmai, ko izmanto izgatavotājs, ražošanas kontroles vai paša izstrādājuma novērtēšanā un uzraudzībā iesaistīta apstiprināta sertifikācijas iestāde.2. pantsAtbilstības apliecināšanas procedūru, kas noteikta II pielikumā, norāda pilnvarojumos norādījumiem par Eiropas tehnisko apstiprinājumu.3. pantsŠis lēmums ir adresēts dalībvalstīm.Briselē, 1997. gada 27. jūnijāKomisijas vārdā —Komisijas loceklisMartin Bangemann[1] OV L 40, 11.2.1989., 12. lpp.[2] OV L 220, 30.8.1993., 1. lpp.--------------------------------------------------I PIELIKUMSPlastmasas enkurstiegras betonam un mūrim: izmantošanai sistēmās, tādās kā fasādes sistēmas, lai nostiprinātu vai balstītu elementus, kas stabilizē šīs sistēmas.--------------------------------------------------II PIELIKUMSIZSTRĀDĀJUMU GRUPAPlastmasas enkurstiegras betonam un mūrim (1/1)Atbilstības apliecināšanas sistēmasAttiecībā uz turpmāk norādītajiem izstrādājumiem un mērķiem, kam tie paredzēti, Eiropas tehniskā apstiprinājuma organizācijai (EOTA) attiecīgajā Eiropas tehniskā apstiprinājuma pamatnostādnē jāprecizē šādas atbilstības apliecināšanas sistēmasIzstrādājums(-i) | Paredzētais(-ie) mērķis(-i) | Rādītājs(-i) vai klase(-s) | Atbilstības apliecināšanas sistēma(-s) |Plastmasas enkurstiegras betonam un mūrim | izmantošanai sistēmās, tādās kā fasādes sistēmas, lai nostiprinātu vai balstītu elementus, kas stabilizē šīs sistēmas | | 2+ |Sistēmas specifikācijai jābūt tādai, lai to varētu īstenot pat tad, ja kāds efektivitātes rādītājs nav jānosaka tāpēc, ka vismaz vienai dalībvalstij vispār nav regulējuma attiecībā uz šādu rādītāju (sk. Direktīvas 89/106/EEK 2. panta 1. punktu un, attiecīgā gadījumā, skaidrojošo dokumentu 1.2.3. noteikumu). Minētajos gadījumos šādu rādītāju pārbaudi nedrīkst piemērot izgatavotājam, ja tas šajā ziņa nevēlas izstrādājuma rādītājus uzrādīt.--------------------------------------------------